Il-Kummissjoni Ewropea qed tipproponi titjib biex jiġi mmodernizzat u ssemplifikat il-mod kif ir-regoli tas-sajd fl-UE jiġu mmonitorjati u osservati. Sistema effettiva ta' kontroll hija kruċjali biex tiżgura li s-sajd tal-UE jkun immaniġġjat b'mod sostenibbli, billi dan jiggarantixxi il-vijabilità fit-tul tas-settur tas-sajd tal-UE u jħares l-għixien tas-sajjieda tagħna. Il-Kummissarju responsabbli mill-Ambjent, l-Affarijiet Marittimi u s-Sajd, Karmenu Vella, qal: "Fl-UE,il-Politika Komuni tas-Sajd diġà għamlet ħafna biex tiżgura li l-ibħra tagħna jibqgħu f'saħħithom, filwaqt li nibnu industrija tas-sajd qawwija u jkollna komunitajiet vibranti max-xtut tagħna. Fl-istess ħin, irridu nkomplu naħdmu u naraw li r-regoli maqbula minn kulħadd jiġu infurzati madwar l-UE. Għalhekk qed nipproponu investimenti biex nimmodernizzaw is-sistema ta' kontroll eżistenti sabiex nagħmluha aktar effiċjenti u niżguraw li l-operaturi kollha fl-industrija tas-sajd tal-UE jiġu trattati indaqs.” Il-proposta tal-Kummissjoni tinkludi: Ir-regoli riveduti se jsaħħu l-konformità, jimmodernizzaw l-immaniġġjar tad-data u fl-aħħar mill-aħħar jagħmlu l-kontroll aktar effiċjenti għall-benefiċċju tas-sajd tal-UE. It-titjib tal-mod li bih l-UE tista' timmonitorja l-infurzar tar-regoli tal-UE dwar is-sajd se jintensifika l-ġlieda kontra s-sajd illegali, mhux rappurtat u mhux regolat. Se jkompli jsostni l-implimentazzjoni effettiva tal-obbligu tal-ħatt l-art, li jiġu fis-seħħ għal kollox mis-sensa d-dieħla u li jeħtieġ lis-sajjieda jħottu kull qabda sabiex titwaqqaf il-prattika ta' ħela tar-rimi lura l-baħar tal-ħut mhux mixtieq. Il-kuntest Ir-Regolament ta' Kontroll kurrenti (Ir-Regolament tal-Kunsill (KE) Nru 1224/2009), li daħal fis-seħħ fl-2010, kellu sehem importanti fiż-żieda fil-konformità mill-Istati Membri mar-regoli maqbula tal-Politika Komuni tas-Sajd. Għen ukoll biex trawwem ambjent ekwu fost l-operaturi. Is-sistema ta' kontroll tfasslet biex: Il-proposta tal-Kummissjoni issa se tmur għall-adozzjoni mill-Parlament Ewropew u mill-Kunsill. Għal aktar informazzjoni Il-Proposta tal-Kummissjoni Mistoqsijiet u Tweġibiet Politika komuni tas-sajd tal-UE Aġenzija Ewropea għall-Kontroll tas-Sajd (EFCA)